ການສູ້ລົບ ເພື່ອເຂົ້າຢຶດ ບ້ານເກີດກາດດາຟີ ຍັງດຳເນີນຢູ່ຕໍ່ມາ
ການສູ້ລົບກັນ ເພື່ອເຂົ້າຢຶດເອົາເມືອງ Sirte ບ້ານເກີດຂອງກາດດາຟີ ຍັງດຳເນີນຢູ່ຕໍ່ມາ ໃນປະເທດລີເບຍ
ກຳລັງຂອງລັດຖະບານລີເບຍ ຍັງສືບຕໍ່ບຸກໂຈມຕີເມືອງ Sirte ບ້ານເກີດຂອງອະດີດຜູ້ນຳ ມວມມາກາດດາຟີ ຂະນະທີ່ຜູ້ກ່ຽວຮຽກຮ້ອງໃຫ້ປະຊາຊົນຊາວລີເບຍປະທ້ວງລັດຖະບານ ຊົ່ວຄາວທີ່ໄດ້ໂຄ່ນລົ້ມທ່ານນັ້ນ ການສູ້ລົບກັນໃນວັນສຸກມື້ນີ້ ແມ່ນມີຈຸດສູນກາງຢູ່ອ້ອມແອ້ມສູນກາງຈັດກອງປະຊຸມ Oua- gadougou ບ່ອນທີ່ກຳລັງນິຍົມກາດດາຟີຕັ້ງຄ້າຍຢູ່ນັ້ນ ພວກຜູ້ບັນຊາການຂອງສະພາປົກຄອງໃນໄລຍະຂ້າມຜ່ານແຫ່ງຊາດຂອງລີເບຍພາກັນທຳ ນາຍວ່າ ພວກເຂົາເຈົ້າຈະເຂົ້າຄວບຄຸມເມືອງ Sirte ທັງໝົດພາຍໃນໄລຍະສອງສາມມື້ຂ້າງ ໜ້ານີ້ ພວກນັກລົບຂອງລັດຖະບານຊົ່ວຄາວ ໄດ້ບຸກເຂົ້າໄປໃນເມືອງດັ່ງກ່າວ ຈາກທັງທິດຕາເວັນ ອອກແລະທິດຕາເວັນຕົກ ເມືອງ Sirte ຊຶ່ງຕັ້ງຫ່າງຈາກກຸງຕຣີໂປລີໄປທາງກໍ້າຕາເວັນອອກປະມານ 400 ຫຼັກກິໂລ ແມັດນັ້ນ ເປັນນຶ່ງໃນບັນດາທີ່ໝັ້ນຍັງເຫຼືອຢູ່ບໍ່ເທົ່າໃດແຫ່ງ ຂອງພວກຈົງຮັກພັກດີຕໍ່ກາດ ດາຟີ ຂະນະດຽວກັນ ໃນຄຳຖະແຫຼງທາງໂທລະພາບທີ່ອອກອາກາດໃນວັນພະຫັດວານນີ້ທ່ານ ກາດດາຟີເຕືອນພວກຜູ້ນຳ ຂອງບັນດາປະເທດກຳລັງພັດທະນາ ທີ່ໃຫ້ຄວາມສະໜັບສະ ໜຸນຕໍ່ລັດຖະບານຊົ່ວຄາວຂອງລີເບຍໃນເວລານີ້ວ່າ ແມ່ນໃຫ້ກຽມພ້ອມສຳລັບກຸ່ມພັນທະ ມິດເນໂຕ້ທີ່ຈະສ້າງຕັ້ງສະພາປົກຄອງຂຶ້ນມາເພື່ອແທນພວກເຂົາເຈົ້າເປັນແຕ່ລະປະເທດໆ ໄປ ນອກນັ້ນ ທ່ານກາດດາຟີຍັງຮຽກຮ້ອງໃຫ້ປະຊາຊົນຊາວລີເບຍໃນຈຳນວນເປັນລ້ານໆຄົນ ໃຫ້ພາກັນທຳການປະທ້ວງຕໍ່ຕ້ານລັດຖະບານຊົ່ວຄາວໃນຄຳຖະແຫຼງຂອງທ່ານທີ່ອອກອາ ກາດໂດຍໂທລະພາບ al-Rai ຂອງຊີເຣຍ ທ່ານກາດດາຟີຢູ່ໃສແທ້ນັ້ນຍັງບໍ່ມີໃຜຮູ້ ແລະຍັງບໍ່ທັນເປັນທີ່ຈະແຈ້ງເທື່ອວ່າຄຳຖະແຫຼງດັ່ງ ກ່າວນີ້ ໄດ້ມີການບັນທຶກສຽງຍາມໃດ ນີ້ແມ່ນເປັນການຖະແຫຼງເທື່ອທຳອິດ ນັບແຕ່ກາງ ເດືອນກັນຍາເປັນຕົ້ນມາ